Den canadiske wing har i sine ti år på topplan nettet hele 377 gange. - Det er en rigtig målscorer, som vi har fået ind her. Det er der ingen tvivl om. Men Delargo er også en holdspiller som spiller med, når modstanderne har pucken. Han har en rigtig god karakter, siger direktør Frederik Åkesson fra Aalborg Pirates. Mark Derlago spillede i sidste sæson i den asiatiske liga for koreanske Anyang Halla. Her scorede han 32 mål i 44 kampe. Men det er hans data fra den tredjebedste nordamerikanske liga, ECHL, der for alvor falder i øjnene. Her har Derlago i en årrække været en af de absolut farligste spillere med 174 mål og 340 points i 281 kampe. I 2009/2010 blev han tilmed kåret til ECHLs bedste spiller efter 104 point i 75 kampe. - Det er en spiller fra øverste hylde i ECHL, som vi har fået ind her, siger Åke om den canadiske bomber. Døm selv, ved at se videoen her: http://www.youtube.com/watch?v=aCXKX8utWKc

Referat:
Rygterne talte sandt. Canadiske Mark Delargo går på isen for Aalborg Pirates i den kommende sæson